Сирдарёда карантин сабабли ёпилган Ўзбекистон - Тожикистон чегара божхона пости қайта тикланди\nБугунги кунда Тожикистон ва Ўзбекистон фуқаролари белгиланган тартибларга амал қилган ҳолда мазкур божхона постидан эркин ўтиб қайтмоқда.\nСирдарё вилояти божхона бошқармаси ахборот хизматининг Kun.uz’га хабар беришича, 2022 йил 15 март куни Сирдарё вилояти Ховос тумани ҳудудида жойлашган “Ховособод” чегара божхона пости фаолияти қайта тикланган.\nКарантин қоидаларига риоя қилинган ҳолда, аҳолига соддалаштирилган тартибда чегарадан ўтиш тизими жорий қилинган. Маълум қилинишича, бугунги кунда Тожикистон ва Ўзбекистон фуқаролари белгиланган тартибларга амал қилган ҳолда мазкур божхона постидан эркин ўтиб қайтмоқда.\n«Яхши қўшничилик муносабатлари “Ховособод” чегара божхона постининг қайта тикланиши икки давлат аҳолиси, айниқса чегара олдида истиқомат қилувчи аҳоли учун катта қулайликларни яратади», дейилади хабарда.\nМаълумот учун, 2020 йил март ойида бутун дунёда пандемия эълон қилинганлиги сабабли Ўзбекистон Республикасидаги чегара божхона постлари вақтинчалик фаолиятини тўхтатган эди.\nАввалроқ Тожикистон Ўзбекистон билан чегарадаги назорат-ўтказиш пунктлари фаолиятини одатий иш режимига ўтказганди.\nШунингдек, Ўзбекистонда ҳам Республика махсус комиссияси томонидан коронавирусга қарши бир қатор талабларнинг амал қилиши тўхтатилди. Хусусан, 2022 йилнинг 16 мартидан бошлаб, Ўзбекистоннинг Тожикистон билан чегарасида жойлашган ўтказиш пунктлари фаолияти қайта тикланди.


Наманганда газ тармоғига ноқонуний уланган тадбиркор қамалди\n16:18 / 08.07.2015\n2010 йилда Наманган туман ҳокимлиги ҳузуридаги тадбиркорлик субъектларини рўйхатга ўтказиш инспекциясида “Зуҳриддин гавҳар” хусусий корхонасини расмийлаштириб, фаолиятини бошлаган тадбиркор Зоҳиджон Тўлқинов шаҳарнинг Ахсикент даҳасида пишиқ ғишт ишлаб чиқаришни йўлга қўйди.\n“Водийгазтаъминот” унитар корхонаси шаҳар филиали ходимлари томонидан 2011 йил июнь ойида ўтказилган текширишларда унинг корхонага зарар етказгани ошкор бўлиб, далолатнома тузилди. Шундан сўнг тадбиркор бир муддат фаолиятини тўхтатди, хом ғишт тайёрлаб юрди. 2013 йилнинг май ойида эса яна ноқонуний газга уланиб, пишиқ ғишт ишлаб чиқаришни қайта бошлади.\nГаз идораси Тўлқиновга нисбатан беш марта далолатнома тузди. Унинг унитар корхонага 69.672 млн сўм моддий зарар етказгани аниқланди. Унга нисбатан жиноий иш қўзғатилди.\n“Ҳуқуқ” нашрининг ёзишича, унга нисбатан суд тегишли ҳукмни чиқарган. Етказилган зарар тўла ундирилган.


480 та оила уйли бўлади – Сурхон тонги\nБош саҳифа / Жамият / 480 та оила уйли бўлади\nИюн 15, 2019\tЖамият Изоҳ қолдириш 576 Кўрилди\nВоҳамизнинг қишлоқларида намунавий типдаги уй-жойлар қурилиши давом эттирилаяпти. Хусусан, Термиз туманида жорий йилда вилоятнинг бошқа туманларига нисбатан энг кўп уй қурилиши режалаштирилган.\nЖумладан, “Учқизил” маҳалла ҳудудида бир қаватли, 3 хонали, ер майдони 0,2 сотихдан иборат, барча қулайликларга эга бўлган 18 та замонавий уй барпо этилади.\nБундан ташқари, “Мангузар” маҳалласи ҳудудида эса 2-3 хонали, тўрт қаватли, 24 квартирадан иборат 19 та уй қад ростлайди. Шубҳасиз, бу ишлар аҳолининг уй-жойга бўлган эҳтиёжини қондиришга хизмат қилади.\nАйни пайтда янги уйлар қурилишига жадаллик билан киришилди.Айниқса, “Мангузар” маҳалласи шундай жойда қарор топганки, воҳага ҳар жойдан ташриф буюрадиган меҳмонларнинг кўзи бу жойда барпо қилинган муҳташам иморатлар, замонавий иншоотларга тушади. Шу боис, бу манзилда иморат тиклаш ва иншоот қуришга вилоятнинг энг тажрибали қурувчилари жалб этилган. “Учқизил Бинокор Файз”, “Собир қурувчи”, “Тўлқин”, “Бойсун сифатли қурилиш”, “Термиз-мега строй”, “Термиз таъмир қурилиш файз” каби МЧЖ ва хусусий бунёдкорлик корхоналарининг қурувчилари тарҳи ва лойиҳаси бир-бирини такрорламайдиган уй-жойлар барпо этишга киришганлар.\n“Қишлоққурилишинвест” ташкилотидан берилган маълумотларга кўра,янгидан бунёд этиладиган уйларни қуришда маҳаллий хомашёлардан кенг фойдаланилади ҳамда лойиҳаси, хоналарнинг шинамлиги, кенглиги бошқа қўшимча шароитлари билан аввал қурилган уйлардан ҳар томонлама ажралиб туради. Янги уйлар атрофида яшовчилар учун хизмат кўрсатиш шохобчалари, дўконлар, болалар майдончалари ҳам барпо этилади ва кенг кўламли ободонлаштириш ишлари бажарилади.\nТэглар480 оила уйли бўлади\nОлдинги Ислом ва диний бағрикенглик\nКейинги Ҳавасни келтирадиган “Ҳавас”


Халқ учун доим эшиги очиқ » Зарафшон Газетаси\nПрезидентимиз Шавкат Мирзиёевнинг 2016 йил 28 декабрдаги "Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида"ги фармони асосида вилоятимизда ҳам Ўзбекистон Республикаси Президентининг Халқ қабулхонаси фаолияти йўлга қўйилди.\nБарча даражадаги давлат органлари фаолиятида "Халқ давлат идораларига эмас, давлат идоралари халқимизга хизмат қилиши керак" деган тамойилни амалда қарор топтириш, жисмоний ва юридик шахсларнинг мурожаатлари билан ишлашнинг сифат жиҳатидан янги тизимини жорий этиш мақсадида ташкил этилган Ўзбекистон Республикаси Президентининг Халқ қабулхоналари аҳоли билан тўғридан-тўғри мулоқотни йўлга қўйиш, уларнинг ҳуқуқ ва эркинликлари ҳамда қонуний манфаатларини тўлақонли ҳимоя қилишга қаратилгани билан аҳамиятлидир. Бунинг учун вилоят, шунингдек, туман, шаҳар Халқ қабулхоналарида барча шарт-шароит ва имкониятлар яратилди. Она ва бола, тиббиёт хоналари, кутиш зали замонавий жиҳозланган. Ушбу муассасаларда аҳоли мурожаатлари билан ишлаш бўйича тажрибага эга, амалдаги қонунчиликдан яхши хабардор мутахассислар фаолият кўрсатмоқда.\n– Фуқароларнинг Ўзбекистон Республикаси Президентига, Олий Мажлисга, Ўзбекистон Республикаси Президенти девонига, ҳукуматга, давлат бошқаруви органларига, суд, ҳуқуқни муҳофаза қилувчи ва назорат органларига, маҳаллий давлат ҳокимияти органларига, бошқа давлат ташкилотларига ва хўжалик бошқаруви органларига мурожаат қилишга оид конституциявий ҳуқуқларининг сўзсиз амалга оширилиши учун шароитлар яратиш Халқ қабулхоналари олдига қўйилган асосий вазифалардан биридир, – дейди Ўзбекистон Республикаси Президентининг Самарқанд вилоятидаги Халқ қабулхонаси раҳбари Шуҳрат Узоқов. – Бугунги кунда вилоят, туман ва шаҳар Халқ қабулхоналарида фаолият кўрсатаётган ходимлар ана шу масъулиятни ҳис қилган ҳолда иш олиб бормоқда. Ушбу муассасаларда жисмоний шахсларнинг ва юридик шахслар вакилларининг мурожаатлари ҳафтанинг душанба – жума кунлари соат 9:00 дан 18:00 гача давлат органлари ва хўжалик бошқаруви органларининг мансабдор шахслари иштирокида қабул қилинмоқда. Мурожаатлар қонунчиликда белгиланган тартибда оғзаки ва ёзма шаклда қабул қилиниб, "Жисмоний ва юридик шахсларнинг мурожаатлари тўғрисида"ги Ўзбекистон Республикаси Қонунига қатъий амал қилган ҳолда, тўлиқ, холис ва ўз вақтида кўриб чиқилиши таъминланмоқда. Ҳар бир мурожаатнинг кўриб чиқилиши устидан тизимли мониторинг ва назорат амалга оширилаётир. Бунда замонавий ахборот-коммуникация технологияларидан кенг фойдаланяпмиз.\nШу ўринда юртдошларимизга Халқ қабулхоналарига мурожаат қилишда айрим жиҳатларга эътибор қаратишларини сўрардим. Биринчи навбатда, мурожаат қилувчилар қабулхоналарга паспорт ёки шахсини тасдиқловчи бошқа ҳужжатлари билан келишлари лозим. Иккинчидан, барча даражадаги Халқ қабулхоналари мурожаатларни қабул қилиш, кўриб чиқишда бир хил ҳуқуқ ва ваколатларга эга. Барча қабулхоналар ходимлари Ўзбекистон Президенти девони ходими ҳисобланади. Шунинг учун фуқаролар аввало, ўзлари яшаб турган туман, шаҳардаги Халқ қабулхонасига мурожаат қилсалар, ўртага қўйилаётган масалага ўша ҳудуднинг ўзида тезкор ечим топиш имконияти ошади. Туман, шаҳар Халқ қабулхонаси мудири келиб тушган мурожаат ечими юзасидан нафақат ўша ҳудуд, балки вилоят миқёсидаги ташкилотларга ҳам чиқиши мумкин. Яна бир муҳим масала – қабулхоналарга мурожаат қилиш, мутахассислардан ҳуқуқий маслаҳат ва тавсия олишда ҳеч қандай тўлов амалга оширилмайди.\nМурожаатнинг замонавий шакли қонунчилигимизда аниқ ифодаланди


Бир ҳадис шарҳи: Меҳмоннавозлик, силаи раҳм ва яхши сўзларни айтиш - Fitrat.uz\nБош саҳифа / Ҳадис / Бир ҳадис шарҳи: Меҳмоннавозлик, силаи раҳм ва яхши сўзларни айтиш\nБир ҳадис шарҳи: Меҳмоннавозлик, силаи раҳм ва яхши сўзларни айтиш\nDekabr 10, 2020\tБир ҳадис шарҳи: Меҳмоннавозлик, силаи раҳм ва яхши сўзларни айтишda fikr bildirishni o'chirish 97 Кўришлар\nعن أَبي هُرَيرَةَ رَضِيَ اللَّهُ عَنْهُ أنَّ النَّبِيَّ صَلّى اللهُ عَلَيْهِ وسَلَّم قَالَ: “مَنْ كَانَ يُؤمنُ بِاللَّه واليَومِ الآخِرِ فَلْيُكرِمْ ضَيفَهُ، وَمَنْ كَانَ يُؤمِنُ بِاللَّه واليَوم الآخِرِ فليصِلْ رَحِمَهُ، وَمَنْ كَانَ يؤمِنُ بِاللَّه وَاليوْمِ الآخِرِ فَلْيَقُلْ خَيْراً أَوْ لِيَصْمُتْ” متفقٌ عليه\nРасулуллоҳ соллаллоҳу алайҳи васаллам шундай дедилар: «Ким Аллоҳга ва охират кунига иймон келтирган бўлса, меҳмонини икром қилсин. Ким Аллоҳга ва охират кунига иймон келтирган бўлса, силаи раҳм қилсин. Ким Аллоҳга ва охират кунига иймон келтирган бўлса, яхши гап айтсин ёки жим турсин».\nРасулуллоҳ соллаллоҳу алайҳи васаллам ушбу ҳадиси шарифда уч амалга буюриб, уларнинг барчасини иймонга боғладилар. Бу эса мазкур амалларнинг қанчалик муҳим эканини англатади. Уламолар бу ерда иймон деганда комил иймон назарда тутилганини айтишган. Яъни, ким Аллоҳга ва охират кунига комил иймон келтирган бўлса мазкур амалларни бажариши лозим бўлади. Қуйида ҳадисда зикр қилинган уч амал борасида қисқача тўхталиб ўтамиз.\nҲанафий, моликий ва шофеъий мазҳаблари зиёфатни суннат, ҳанбалийлар вожиб дейишган. Шунингдек, меҳмон ҳам мезбонни қийнаб қўймаслиги лозим бўлади. Имом Бухорий роҳимаҳуллоҳ Абу Шурайҳ Каъбий розияллоҳу анҳудан қилган ривоятда Расулуллоҳ соллаллоҳу алайҳи васаллам айтадилар: «Ким Аллоҳга ва охират кунига иймон келтирган бўлса меҳмонини икром қилсин. Сийлови бир кечаю бир кундуз. Меҳмоннавозлик уч кундир, ундан кейингиси садақадир. (Мезбоннинг) ҳузурида уни қийнаб қўядиган даражада туриб қолиш ҳалол бўлмайди».\n«Саҳиҳул Бухорий» ни шарҳлаган олимлардан бири аллома Бадриддин Айний роҳимаҳуллоҳ айтадилар: «Меҳмонни икром қилишнинг ҳукми ҳолатга қараб турлича – гоҳида фарзи айн (ҳар бир инсон қилиши шарт бўлган амал) бўлса, гоҳида фарзи кифоя (баъзи инсонлар бажариши билан бошқалардан соқит бўладиган амал) бўлади. Энг камида бу фазилатли хулқлардан саналади. Меҳмоннавозлик пайғамбарларнинг суннатларидан эканлигида ҳеч қандай шубҳа йўқ».\n«Раҳм» деб онанинг бачадонига айтилади ва бу сўз «қариндошлик» маъносини беради. «Силаи раҳм» бу – қариндош-уруғчилик алоқаларини боғлаш, мустаҳкамлаш ва уларга яхшилик қилиш маъносини англатади. Демак, иймон амалига қўшиб зикр қилинган иккинчи иш бу қариндошларга яхшилик қилиш экан.\nИслом қариндошларга яхшилик қилишга алоҳида эътибор қилади. Буни мавзу аввалидаги ҳадисдан ҳам билиб олишимиз мумкин. Шунинг учун ҳам Ислом яхшиликни энг яқин қариндошлардан бошлашга буюради, силаи раҳмни узишдан қаттиқ қайтаради.\n«Расулуллоҳ соллаллоҳу алайҳи васаллам: «Қариндошлик алоқасини узган одам жаннатга кирмайди», деганлар».\nЯхши сўз айтиш ёки сукут сақлаш\nУчинчи муҳим амал яхши сўз айтиш ёки сукут сақлаб туриш экан. Ҳофиз Ибн Ҳажар роҳимаҳуллоҳ ушбу ҳадис шарҳида айтадилар: «Мазкур Яхши гап айтсин ёки жим турсин» ҳадиси қисқа лафзли, лекин кенг маъноли ҳадислардандир. Чунки, сўзларнинг барчаси ё яхши ёки ёмон, ё иккисидан бирига оид бўлади. Яхши сўзларга барча буюрилган сўзлар – фарзи ҳам, мустаҳаб (қилса яхши, қилмаса зарари йўқ амал) лари ҳам киради. Шунинг учун бу турдаги сўзлар ва бунга қўшиладиган бошқа сўзларга изн бердилар. Яхши сўзлардан бошқаси ё ёмон ёки шу тоифага қўшиладиган бўлади. Ана шундай сўзларни айтишни хоҳлаган пайтда сукут сақлашга буюрдилар».\nХулоса, иймон келтирган инсон Аллоҳ таолонинг бандаларига яхши сўзларни айтиш ва ёмон сўзлардан тийилиши билан шафқат қилади. Имом Термизий Абдуллоҳ ибн Амр розияллоҳу анҳудан ривоят қилган ҳадиси шарифда шундай дейилади: «Аллоҳни зикр қилмасдан гапни кўпайтириш қалбни қотиради».\nДемак, тилнинг офати жуда хатарли, унинг хатаридан эса фақатгина сукут орқали сақланиш мумкин. Шунинг учун ҳам шариатимиз сукут сақлашни мақтаган ва бунга тарғиб қилган. Яна Имом Термизий ривоят қилган ҳадисда шундай дейилади: «Ким сукут сақласа нажот топади».\n1. Меҳмонни икром қилиш шарт экани ва бунга барча жойларда амал қилиш лозимлиги.\n2. Меҳмонни икром қилиш, силаи раҳм ва яхши сўз айтиб, ёмонларидан тийилиш иймон аломатларидан экани.\n3. Мусулмон инсон тилига эътиборли бўлиши лозимлиги.\n4. Мубоҳ сўзлар ҳам ҳаромга олиб бориб қўймаслиги учун уларни камайтириш.\nАллоҳ таоло барчамизга суннатга эргашиб, қайтарилган ишлардан қайтишни осон қилсин!\nАнгрен шаҳар «Қорабоғ» жоме масжиди\nАввалги Тошкент вилояти бош имом-хатиби Жасур домла Раупов «Гул» жоме масжидининг қурилиш жараёни билан танишди\nКейинги Жозеп Боррелл Ислом ва террористик фаолиятни ажратишга чақирди


БИР КЕЛИБ КЕТИНГ МАҲАЛЛАМИЗГА! | Янгиликлар | Андижон вилояти ҳокимлиги расмий портали\nБош саҳифа / Янгиликлар / БИР КЕЛИБ КЕТИНГ МАҲАЛЛАМИЗГА!\nБИР КЕЛИБ КЕТИНГ МАҲАЛЛАМИЗГА!\nАдирликлар бағрида янги ташкил этилган Мустақилликнинг 27 йиллиги маҳалла фуқаролар йиғинида қурилиш ишлари жадал суръатларда олиб борилмоқда. Бу ерда барпо этилаётган инфратузилма объектлари, ҳовли-жойлар кун сайин ўзгача чирой касб этяпти. Амалга оширлаётган ишларни кузатар экансиз, "инсоннинг қўли гул" деган нақл қанчалар тўғри эканлигига яна бир карра ишонч ҳосил қиласиз.\nМазкур ҳудуд 149 гектардан зиёд. Аҳоли ҳовли-жойлари учун 79 гектар майдон ажратилган. 54 гектарида нотураржой объектлари барпо этилмоқда. Салкам 17 гектар майдонни катта ва ички кўчалар ташкил этади. Ҳозир2 сотихли 685 та уйнинг қурилишига 90 та қурилиш ташкилоти сафарбар қилинган.\nҚад ростлаётган савдо дўконлари, гўзаллик салони, новвойхона ва бошқа зарур объектларда қурувчиларнинг қўли қўлига тегмайди. Дастлабки уйларда қурилиш ишлари якунига етказилмоқда. Ҳозир том ёпиш, сувоқ қилиш ва пол қўйиш ишлари тугаб, ички электр тармоқларини монтаж қилиш ҳамда пардозлаш ишлари бажарилмоқда.\n– Ҳудуддаги 10 та уйнинг пойдеворини қўйдик, - дейди"Хон" масъулияти чекланган жамияти ходими Баҳромиддин Самидинов. – Биноларни яқин кунларда ўз эгаларига топширишни кўзлаяпмиз.\nВилоят автомобиль йўлларидан фойдаланиш бошбошқармаси тасарруфидаги "Вилоят кўкалам" корхонаси ишчилари томонидан ободонлаштириш ва кўкаламзорлаштириш ишлари амалга оширилгач, янги маҳалланинг таровати янада файзли, кўркам кўринишга эга бўлди.\nКиритилган вақти: 31/10/2018 16:02\tКўрилганлиги: 945


Шерзод Қудратхўжаев журналистларни нохолис ахборотлардан тийилишга чақирди\nБугунги кунда ижтимоий тармоқларда бир тарафнинг иккинчи тарафни қоралаб чиқиш қилишлари кўпайиб бормоқда.\nБир тарафнинг ўта субъектив чиқишлари эса, ўз ўрнида оммавий ахборот воситалари учун ҳам мавзуга айланиб улгуряпти. Халқаро пресс-клуби раиси, журналистика ва оммавий коммуникациялар университети ректори Шерзод Қудратхўжаев бу борада ўз муносабатини билдирди.\n“Барчамиз ўтган ҳафтада медиа маконда машҳур бўлиб кетган ҳодисанинг гувоҳи бўлдик. Бу ерда мен турли интернет ресурслари томонидан ҳар дақиқа кўпайтирилаётган ва ижтимоий тармоқларда қизғин муҳокамаларга сабаб бўлган Бухоро шаҳар прокурорининг видео мурожаатини назарда тутаяпман.\nҲам Бухородан, ҳам прокуратурадан, ҳам тергов ҳаракатларидан йироқ бўлган мендек одамдан ҳам Фейсбук орқали ушбу воқеа ҳақида (умуман, бошқа мавзудаги постимга ёзилган шарҳларда) муносабатимни сўраб одамлар мурожаат қилишди”, дея изоҳлайди Шерзод Қудратхўжаев.\nҚудратхўжаевнинг юқорида келтирилган масала юзасидан муносабати қуйидагича:\nОммавий ахборот воситаларига бевосита алоқадор одам сифатида фақат бир нарса дейишим мумкин. Ушбу кейсга (воқеа) ҳар доимгидек журналистиканинг фундаментал тамойилларидан келиб чиқиб ёндашиш тарафдориман, яъни ушбу зиддиятли вазиятда бир томон иккинчи томонга зуғум ёки тазйиқ ўтказиш мақсадида текширилмаган ва нохолис ахборотларни чоп этишдан тийилиш мақсадга мувофиқ деб ўйлайман. Хизмат текшируви ундан сўнг эса аниқ фактлар асосида хулосалар чиқариш керак.


Беданаларни боқиш бўйича тавсиялар - Ўзбекистон Республикаси Қишлоқ хўжалиги вазирлиги\nБир бош бедана хўрози ва 3–10 бош бедана макиёнларини катакда боқишда кунига ўртача 2–9 тадан тухум олиниши кузатилган. Беданаларни иложи борича катта галаларда сақлаш юқори маҳсулдорлик (тухум) олиш учун омил бўлади. Тухум қўйишни тушдан олдин одат қилган товуқлардан фарқли ўлароқ макиёнлар одатда кечқурун, сокинлик пайтида тухум қўйишни маъқул кўришади. Кўпинча озиқлангандан кейин дархол тухум қўйиши ҳам мумкин. Тухум қўйишдан олдин макиёнлар безовта бўлиб чийиллаган овоз чиқаришади ва тухум қўйиш вақтида бошини орқага ташлайди. Қариган бедана макиёнлари ўз вақтида сўйилмаса тухум қўйишдан тўхтайди ва ёш хўрозчалар уларни чўқиб ўлдиришлари мумкин. Агар ёш хўрозча қари бедана макиён орқасидан қувиб юрган бўлса, дарҳол бедана макиёнини бошқа катакка ажратилиб, семиртириш учун кучли озуқалар билан боқилади ва гўштга сўйилади. Айрим ёш беданаларнинг кўзини юмиб, бўйнини ва оёғини узайтириб чўзилиб ётиши ўлаётган бедананинг аҳволини эслатади, аслида эса бу бедана шундай йўл билан дам олиб, ухлаётган бўлади.\nСақлаш ва парвариш қилиш\nБеданаларга бериладиган озуқа меъёри, рацион таркиби миқдорига нисбатан фоиз ҳисобида: 100 грамм озуқа таркибидаги энергия алмашинуви (ОЭ) учун килокалорияда, қолганлари учун фоизда берилган.\nБедана жўжалари тухумдан ўзлари чиқади. Жўжаларнинг ҳажми тухум ҳажмидан катта бўлади, чунки улар тухум ичида думалоқ ҳолда зич жойлашган бўлади, оғирлиги 6–8 граммни ташкил этади. Шундан кейин жўжалар коробкаларга аста жойланиб, қуригунча электр иситкич билан иситилади.\nБеданани боқишда эътиборни қаратиш керак бўлган асосий шартлардан бири хона ҳарорати ва бедана жўжалари мавжуд бўлган қути-катак ичидаги ҳароратдир.\nБиринчи 10 кунликда бедана жўжалари жойлашган қути-катакда ҳарорат +35–38оС, хонада ҳарорат +27–28оС бўлиши керак. 10 кунликдан 17 кунликкача аста-секинлик билан ҳароратни пасайтириб борилади, қутида ёки қути-катакда +30оС гача, хонада +25оС гача. Ёш беданалар 17 кунидан 25 кунигача яшик-катакда +25оС гача, хонада +22оС гача бўлган ҳароратда сақланади.\nКатак ичидаги ҳароратни сақлаш меъёри\nБедана жўжалари ёши, кун\nБедана жўжалари жойлашган қути-катакда\n25 ва ундан юқори\nЁш беданалар боқилаётган хона ҳавоси қуруқ бўлмаслиги керак, акс ҳолда қути-катак ёнига суви билан челак ёки тоғора қўйилади.\nҚуйида 20 бош ёш беданаларга мўлжалланган қути-катакни кўриб чиқамиз. Унинг деворлари тахтадан ясалган (25 мм), поли 10×10 мм ўлчамдаги сим тўрдан иборат. Қути-катакнинг ўлчами 75×30×20 см. ни ташкил этади. Фотофонар электр иситкич вазифасини бажаради. Лампочкалар 220 вольт кучланишга кетма-кет уланган, бу уларни куйишдан, фонарларни қизиб кетишидан асрайди ва электр энергияси харажатини тежайди.\nБир фонарни шаффоф ойнали, бир фонарни қизил ойнали қилиб навбат билан ўрнатиш мақсадга мувофиқдир, айниқса қизил рангли нур жўжаларга жуда фойдали ҳисобланади. Фонарларнинг ўрнига яна инфранурланишли лампаларни ҳам ишлатиш мумкин.\nБиринчи 3–4 кунлик бедана жўжалари жойлашган қути-катак полининг катакларини брезент ёки қоп материали билан ёпиш керак бўлади. Бу материалларни ювиб яна кўп марта қайта ишлатиш мумкин. Жўжаларнинг оёқлари тетиклашгандан кейин полга қалин қоғоз (гофирланган бўлса яна яхши) солиш ёки газета солиш ҳам мумкин. Полга материал ёки қоғоз солинган бўлса ҳар доим сим тўрга нисбатан иссиқ бўлади. Полга тўшама солинаётганда четларига жўжалар кириб қолиб нобуд бўлмаслиги учун букланиб қолмаслиги керак. Ифлос бўлган полдаги тўшамани ҳар куни алмаштириш зарур. Жўжалар юрганида оёқлари сирпанчиқ полда сирпаниб чиқиб кетиб, оёғи қийшайиб қолмаслиги учун тез-тез кўздан кечириб туриш лозим.\nИссиқ хоналарда бедана жўжаларини полда ҳам ўстириш мумкин. Бунинг учун полга 20 мм қалинликдаги похол ёки тахта қипиғи солиниб, сочилган ем ва парранда гўнги билан ифлослангани сари устига янгиси солиб турилади.\nБеданаларнинг биринчи ҳафтасида чуқурлиги 2 см дан ошмаган емдонлар ишлатилади. Емдонларни юмшоқ материаллар билан қоплаш жўжа тумшуғи шикастланишининг олдини олади. Бундан ташқари емдоннинг устини йирик катакли сетка билан қоплаш емларнинг ерга сочилиб кетишининг олдини олади.\nБедана жўжалари учун энг қулай сувдон 5 мм дан чуқур бўлмаган Петри чашкаси ҳисобланади. Сотувдаги сайроқи қушлар учун мўлжалланган ваакуумли сувдонларни ҳам ишлатса бўлади. Оддий автосувдонларда бедана жўжалари чўкиб ўлиши мумкин.\nЁш беданаларни ўстириш шароитлари\nКатакдаги ҳарорат, оС\nХонадаги ҳарорат, оС\n1 бошга талаб этиладиган озуқа, г/кун\nЁруғлик даври, соат/кун\nТирик вазни (Япон зоти), г\nБедана жўжаларининг олдида сув ва ем доимо бўлиши керак. Хонадаги юқори ҳарорат таъсирида ем ва сув айнийди, натижада ёш беданалар заҳарланиши мумкин. Ваакуум сувдондаги сувлар бир кунда икки маҳал алмаштирилади, сувдонлар яхшилаб ювилади. Бедана жўжаларига ичимлик сувини қайнатиб, совутилган ҳолда бериш тавсия этилади.\nБедана ўстиришда энг асосий талаблардан яна бири бу ёруғлик бериш тартибидир. Хонани жуда ёруғ қилиб юбориш беданаларнинг ўзаро бир-бирини чўқиш ҳолларига олиб келади. Ёруғлиги 100 люксдан юқори бўлган ёруғ хоналарда ўстирилган макиён беданалар оқибатда майда тухум қила бошлайди. Беданаларнинг Япон зоти биринчи 2 ҳафтада кунига 24 соат ёруғликда боқилади. Кейин аста-секинлик билан кунига 17 соат бўлгунича ёруғлик 2 соатдан камайтириб борилади.\nБеданалар 3 ҳафталигида катта беданалар катакларига ўтказилади. Катта ёшда бошқа катакка ўтказиш макиёнларнинг тухумга киришини 2 ҳафтага кечиктириб юборади. Яратилган шароитларда ўстирилган беданаларнинг “Япон” зоти сақланиш кўрсаткичлари 98 фоизни ташкил этади. Бу бошқа парранда турларидан анча юқоридир.\nБеданаларни озиқлантиришнинг бир неча вариантлари мавжуд. Лекин ҳаммасида ҳам сув бир хил берилади. Биринчи кундан бошлаб сувдонларга марганцовкали ним қизил сув берилади. Сувдонларнинг чуқурлиги 5 мм дан кўп бўлиши мумкин эмас, акс ҳолда жўжалар сувда чўкиб ўлади. Бу даврда шиша банканинг пластмас қопқоғи ёки Петри чашкаси қулай ҳисобланади. Хом сув иссиқ ҳароратда тез айнишини инобатга олсак, қайнатилган сув бериш маъқул бўлади. Бир неча кундан кейин яна марганцовка эритмаси бериш мақсадга мувофиқдир. Марганцовка эритмасини вояга етган паррандага ҳам вақти-вақти билан сувга қўшиб бериш тавсия этилади.\nБиринчи 3 ҳафтада паррандага озуқа чекланмайди. Ортиқчаси 2 соатдан кейин олиб ташланади. Ем ҳарорати яшикдаги ҳароратга яқин бўлиши керак.\nОзиқлантириш турли вариантлари\nа) Бедана жўжалари биринчи 2 кунлигидан бошлаб яхшилаб қайнатиб пиширилган ва қирғичдан ўтказилган тухум билан боқилади. Бунга яна майда тариқ ва сули ёрмасини (тухум ҳажмидан ¼ ташкил этади), простокваша, қуюқ қилиб пиширилган бўтқалар қўшилади. Озуқага бедана тухуми қобиғи билан бирга ишлатилади, товуқ тухуми қобиқсиз ишлатилади. Битта бедана тухуми билан 10 та бедана жўжасини тўйдириш мумкин.\nб) Бир кунлик бедана жўжаларини қуйидаги ем қоришмаси билан озиқлантириш мумкин: кепак, тухум сариғи ёки чумоли куколкаси, майдаланган янги узилган кўкатлар ва қирғичдан ўтказилган сабзи. Озуқа қоришмаси 3×3 мм тешикчалари бўлган сеткадан ишқалаб ўтказилади.\nв) Қувватсизланган беданалар қуйидаги схема бўйича озиқлантирилади:\nБиринчи кун яхшилаб қайнатилиб пиширилган бедана ёки товуқ тухуми қирғичдан ўтказилиб берилади.\nИккинчи кун тухумга 1 бош бедана жўжаси учун 2 г ҳисобидан творог қўшилади.\nУчинчи кун рационга янги ўрилган ва майдаланган кўкатлар қўшилади.\nТўртинчи кун пиширилган тухумнинг миқдори камайтирилади ва творог миқдори кўпайтирилади.\nБундан кейин бедана жўжаларига тариқ, тариқ ёрмаси, майда ун қуртлари, яхши пиширилиб қирғичдан ўтказилган тухум, майдаланган кўкатлар берилади. Ёки пиширилган тухум, тариқ, тариқ майда ёрмаси ва сувда қайнатиб пиширилган балиқ, уларнинг устидан майда қирқилган қичитқиўт, қоқиўт, жағ-жағ ва бошқа кўк ўтлар берилади. Бир кунда емни қоришмаси 6 маҳал берилади. Тўртинчи кундан бошлаб рациондаги тухум миқдори аста-секинлик билан камайтирилади омухта ем миқдорини эса кўпайтириб борилади. Бедана жўжалари рационига бройлер жўжалари учун мўлжалланган омухта емни ҳам қўшиш мумкин.\nг) Бедана жўжалари биринчи 10 кунликда омухта ем қоришмаси билан боқилади. Яхшилаб қайнатиб пиширилган тухум, сут ва простокваша (қатиқ) берилади. Қоришма 3×3 мм бўлган сеткадан ишқалаб ўтказилади. 3-кундан бошлаб бу қоришмага балиқ мойи, творог, хамиртуруш, майдаланган қичитқи ўти ва қирғичдан ўтказилган сабзи қўшилади.\nд) Бедананинг Виржиния (АҚШ) зотига биринчи кундан бошлаб тухумнинг сариғи майдалаб тариқ билан бирга аралаштириб берилади, яна майда қирқилган кўкатлар ва қирғичдан ўтказилган сабзи ҳам берилади. 3–4 кундан қоришмага омухта ем ва яна тариқ қўшилади. 10-кундан бошлаб рационга дон ёрмалари қўшилади.\nБеданалар учун 8 кундан 29 кунгача энг яхши озуқа бўлиб қуйидагилардан иборат сифатли омухта ем ҳисобланади: майдаланган макка ва буғдой дони; протеинли, витаминли ва минералли қўшимчалар.\nБеданаларга бериладиган рацион наъмунаси\nВояга етган бедана\nҚуруқ сут (обрат)\n100 грамм омухта ем таркиби:\nЭнергия алмашинуви, кДж\nЭнергия алмашинуви, ккал\nХом протеин, %\nХом тўқима (клетчатка), %\nБеданаларга иккинчи ҳафтадан майда тош ва майдаланган чиғаноқлар берилади. 29 кунликкача бўлган бедана еми таркибида творог ва пиширилган, майдаланган балиқ ҳисобига протеин миқдори юқори бўлади. 30 кундан 42 кунгача ёш беданаларни вояга етган беданалар рационига ўргатиш керак бўлади.\nБеданаларни ўз вақтидан илгари жинси ривожланишининг олдини олиш мақсадида ем таркибидаги протеин миқдори 16–18 фоизгача туширилади, чунки у кейинчалик тухум маҳсулдорлигига салбий таъсирини кўрсатади.\nБиринчи ҳафта бедана жўжаларига бир кунда 5–6 маҳал ем берилади, кейин 4 маҳалга туширилади ва тўртинчи ҳафтадан 3 маҳал берилади. 3 ҳафталик ёш беданалар қумни озуқа деб қабул қилади, натижада заҳарланиш ҳоллари кузатилиши мумкин. Лекин 2 ҳафталик беданачалар тез ва яхши ўсади, қумда чўмилишни хоҳлаб, ерларни ковлаб, титиб ташлайди. Шунинг учун қорни тўқ беданаларга чўмилиш учун назорат остида идишда қум қўйилади.


19 июнь, 2019, 00:43\nУнинг кийими деярли 5 баробар қимматга сотилди.\n“Манчестер Сити” клуби бош мураббийи Хосеп Гвардиоланинг омадли кардигани ким ошди савдосида сотилди.\nThe Sun нашри тарқатган хабарга кўра ушбу буюмни “шаҳарликлар”нинг АҚШлик мухлиси Жеймс Хож 6 минг фунтга сотиб олди. Таъкидлаш керакки, ушбу маблағ жамиятда соғлом овқатланишни молиялаштиришга йўналтирилади.\nМаълумот учун, Гвардиола ушбу кардиганни ўтган мавсум жами 30та ўйинда кийиб тушди. “Челси”га қарши бўлиб ўтган лига кубоги финалида ҳам у айнан мана шу кийимда эди. Қайд этиш лозимки, ушбу кардиганнинг нархи тахминан 1300 еврони ташкил этади.\nГвардиола "қилмишлари" очилди


05 март 2021, Тошкент вақти: 19:33\nБош вазирнинг биринчи ўринбосари Очилбой Раматов\nФутбол федерациясининг 25 январда бўлиб ўтган навбатдан ташқари ҳисобот-сайлов конференциясида федерация номи Ўзбекистон Футбол ассоциацияси деб ўзгартирилди ва унинг президенти этиб бош вазирнинг биринчи ўринбосари Очилбой Раматов сайланди.\nЯқин кунларгача Футбол федерациясига раҳбарлик қилиб келган Умид Аҳмаджонов эса биринчи вице-президент бўлди.\nЯнги президент футболни ҳудудларда ривожлантириш масаласига эътбор қаратишини билдириб: “Асосий вазифа — биз қуйидан кўтарилишимиз керак, булутларда учишимиз эмас. Агарда ҳудудларда ишламасак, ҳеч нарса бўлмайди”, -деб айтган.\nБош вазирнинг биринчи ўринбосари ва “Ўзбекистон темир йўллари” ширкати раҳбари Очилбой Раматов 2017 йилнинг 12 сентябрида ўтган ҳисобот-сайлов конференциясида Футбол федерациясининг биринчи вице-президенти этиб сайланган эди.\nЎша йиғилишда Мираброр Усмонов ўрнига Умид Аҳмаджонов президентликка сайланган.\nУмид Аҳмаджонов аввалроқ Миллий Олимпия қўмитаси президенти этиб сайлангани футбол раҳбариятидаги ўзгаришларга сабаб бўлди.


Ўзбек қуёши Қатарда порлаяжак » Скачать музыку бесплатно новинки музыки 2016-2017\nЎзбек қуёши Қатарда порлаяжак\nКомментариев: 0 Просмотров: 211 Дата: 13-01-2016, 06:02 Январь ойида кўпчилик биз каби мухлисларнинг диққат эътибори Қатарда бўлиб ўтадиган ёшлар ўртасидаги Осиё чемпионатига қаратилган десак, янглишмаган бўламан. Чунки, ушбу мусобақада олимпия терма жамоамиз ҳам иштирок этиб, Рио-2016 йўлланмаси учун баҳс юритадилар. Миллионлаб ўзбек футбол мухлислари олимпия терма жамоамиздан ажойиб натижа кутаётганини алоҳида таъкидлаб ўтишим керак.Ўтган тўрт йилликда юз берган бироз омадсизлик туфайли Лондон-2012 олимпиадасидан қуруқ қолган эдик. Энди бор умидимиз мана шу мусобақадан. Жорий йилнинг ёзида Бразилия мезбонлик қиладиган Олимпиада ўйинларига йўлланма берувчи 3та ўриннинг бирига эга чиқиш талаб этилади.Хуш, бу сафар Олимпия терма жамоамиз ишончни оқлайдими?Ҳар қандай мамлакатнинг футболи қайси ёш тоифасида бўлмасин, уларнинг кўрсатаётган ўйинлари ва эришаётган ютуқларига қараб баҳо беришади. Мен жамоамиздан ёрқин ва самарали ўйинларни кутяпман. Олимпия терма жамоамизнинг тўлақонли тайёргарлик кўриши учун жиддий эътибор қаратилди.Декабрь-январь ойида Дубайда ташкил қилинган ўқув йиғинлари доирасида ўртоқлик учрашувлари ўтказилди. Ундаги асосий мақсад турли тактик схемалар ўстида иш олиб бориш ва ўйинчиларни синаб кўришдан иборат эди. Асосий таркибимизда кучли футболчилар бор эканлигининг гувоҳи бўлдик. Биз мухлислар истаймизми-йўқми таркибни барибир бош мураббий ҳал қилади. Ўз кўзи билан кўриб ўйинчини танлайди ва терма жамоа сафига айни пайтда юқори даражадаги спорт тайёргарлигига эга бўлган ўйинчиларни чақиради. Ҳозирги таркибимизда жаҳон чемпионатида ўйнаган иқтидорли йигитлар жамланишган. Улар юқори савияда футбол кўрсатиш имкониятига эга. Шу боис биз мухлислар олимпия терма жамоамиздан ижобий натижа талаб қилишга хаққимиз бор деб ўйлайман.Осиё чемпионатида муваффақиятли қатнашсак ёш футболчиларга ҳам шунча яхши бўларди. Сабаби, улар қитъа миқёсидаги мусобақада бор имкониятларини ишга солиб ҳаракат қилишса, жаҳоннинг етакчи клубларининг скаутлари эътиборини тортиши ва нуфузли жамоалардан таклиф тушиши мумкин. Ана шунда, легионерларимиз сафи анча кенгайиб миллий терма жамоамизга номзодлар танлашда асқотади. Бундан фақат футболимиз ютади.Биз олимпия терма жамоамизни қўллаб-қувватлаб туришимиз керак. Ахир, юртимизнинг сараланган йигитларидан ташкил топган жамоага мухлисларимиз ишонишади. Ўйлаймизки, олимпиячиларимиз ўзларига бўлган ишончни оқлайдилар ва юртимизга ёруғ юз билан қайтадилар. Худо хоҳласа, биз томонлардан ҳам “қуёш” чиқади. Бу қуёшни Қатарда чарақлашини ва унинг нурлари узоқ Бразилия томон сочилишини кўплаб мухлисларимиз интизорлик билан кутишмоқда. Биз мухлислар доим келажакка ишонч билан қараймиз.Олға Ўзбекистон!Абдумажид Қодиров


"Роструд" ва Ташқи миграция масалалари агентлиги ўртасида маълумот алмашишга доир келишув имзоланди\n01:16 / 06.11.2017\nРоссия Федерациясининг Меҳнат ва бандлик бўйича федерал хизмати ("Роструд") ҳамда Ўзбекистоннинг Бандлик ва меҳнат муносабатлари вазирлиги қошидаги Ташқи меҳант миграцияси масалалари агентлиги маълумот алмашиш тўғрисидаги келишувни имзолашди.\nҲужжат Ўзбекистон Республикаси ҳукумати ва РФ ҳукумати ўртасидаги Ўзбекистон фуқароларининг Россия ҳудудида вақтинчалик меҳнат фаолиятини амалга оширишга жалб қилишга доир келишувини самарали амалга оширишга йўналтирилган.\nҲужжатга мувофиқ, "Роструд"нинг "Работа в России" ахборот порталида Агентликка шахсий кабинет тақдим этилади. У ерда Россия ҳудудида вақтинчалик меҳнат миграциясини амалга оширишни истовчи Ўзбекистон фуқаролари ҳақида маълумот жойлаштириш мумкин, шу билан бирга, россиялик иш берувчиларда мавжуд бўш иш ўринлари ҳақида маълумот олишлари мумкин бўлади.\nАгентлик "Роструд"га Россия ҳудудида ўзбекистонлик мигрантларнинг меҳнат ҳуқуқлари бузилганлиги тўғрисида маълумот тақдим этиб туради.\nРоструд Ташқи миграция масалалари агентлиги\n"Россияда иш" порталида "Агентлик шахсий кабинети"нинг қуйи тизими расман очилди


Cана : 23-10-2018 / Дунё / кўрилди: 190\nАгентлик маълумотларига кўра, даставвал журналистни ўлдириш режаси бўлмаган. Подшоҳлик расмийлари томонидан Туркияга юборилган 15 киши Қошиқчини Саудияга қайтишга кўндириши лозим бўлган. Учрашув вақтида улар журналистга таҳдид қилишни бошлашган, уни наркотиклар билан маст қилиб, ўғирлаб кетишларини айтишган. Журналист қаршилик кўрсата бошлаган, хонадан қочиб, ёрдам чақира бошлаган, бунинг натижасида агентлар ваҳимага тушиб қолган. Улар бор-йўғи Қошиқчининг оғзини ёпиб қўйишга ҳаракат қилишган, бироқ қалтисроқ ҳаракат қилиб, уни ўлдириб қўйишган.\nХатони яшириш мақсадида қотиллар мурдани гиламга ўриб, консуллик автомобилида дипломатик миссиядан ташқарига олиб чиқиб кетишган ва асли истанбуллик «маҳаллий ҳамкор»га топширишган. Жиноят иштирокчиларидан бири видеокузатув камералари журналист гўёки бинони тарк этаётганини ёзиб олиши учун Қошиқчининг либосларида ташқарига чиққан.\nҚошиқчи Американинг The Washington Post газетасида шарҳловчи сифатида ишлар ва 2017 йилдан бери АҚШда яшаб келаётган эди. У 2 октябрь куни Саудия Арабистонининг Истанбулдаги консуллигига кириб кетганидан сўнг, бедарак йўқолган эди.\nКейинги икки ҳафта давомида Саудиянинг Туркиядаги дипломатик миссиялари раҳбарлари журналист идорани тарк этганини таъкидлаб келди. Шанбага ўтар кечаси эса Саудия Арабистони давлат ОАВлари мамлакат бош прокурори ахборотини эълон қилди, унга кўра, дастлабки маълумотлар бўйича Қошиқчи ўлган, унинг ўлимига эса консуллик ходимлари билан юзага келган келишмовчилик сабаб бўлган.\nУшбу иш бўйича ҳозиргача камида 18 киши қўлга олинган. Саудия Арабистони ташқи ишлар вазири Одил ал-Жубайр ушбу қотиллик юзасидан изоҳ бераркан, жиноятчилар ўз «ваколатларини суиистеъмол қилганликлари»ни таъкидлаб ўтган. Саудия Арабистони подшоҳи Салмон бир Абдул Азиз ас-Сауд ва валиаҳд-шаҳзода Муҳаммад бин Салмон ҳалок бўлган журналистнинг оила аъзоларига телефон орқали ҳамдардлик билдирган.


Тошкентдаги пропискадан манфаатдорлар яна сасланди\nЎзбекистонда маҳалла раиси тили билан мамлакат пойтахти Тошкентда фуқароларни рўйхатга олиш тизимини янада кучайтириш, хусусан, маҳалладан маълумотнома олиш амалиётини тиклаш таклифи билдирилди.\nБир неча кун муқаддам Ахборот ва оммавий коммуникациялар агентлигида Ички ишлар вазирлиги мутасаддилари иштирокида ўтказилган матбуот анжуманида пойтахтдаги Қатортол маҳалла фуқаролар йиғини раиси Парда Эргашев маҳалладан маълумотнома бериш тизимини тиклаш, ижара шартномаларини участка нозири рўйхатидан ҳам ўтказишни йўлга қўйиш таклифини илгари сурди.\nБундай таклифлар бу каби давраларда ўз-ўзидан билдирилмайди. Одатда жамоатчилик қўйнига қўл солиб кўриш, кейинчалик эса таклифни амалиётга татбиқ этиш мақсадида шундай қилинади.\nТошкент шаҳрида прописка масаласи жамоатчиликнинг қаттиқ норозилигига сабаб бўлиши ортидан ҳозир пойтахтда бу борада анча енгилликлар яратилган.\nИжара шартномаси тузиш сезиларли даражада енгиллашгандан сўнг жараён муайян маънода ўзининг ҳуқуқий оқимига тушиб бормоқда.\nЛекин бунинг ортидан маҳалла профилактика нозирлари ва маҳалла қўмитаси раҳбарияти чўнтагига тушадиган “чапдан келадиган” даромад камайди.\nМасалан, илгари ҳамма жойда маҳалладан маълумотнома талаб этиларди. Бунинг ортидан маҳалла раислари яхшигина пул қиларди. Ҳозир бу амалиётга барҳам берилган.\nДемакки, маҳалла раиси ноқонуний даромадидан айрилди. Шунинг учун унинг ИИВ матбуот анжуманида ўз чўнтагини ҳимоя қилиши табиийдир.\nИлгари ижара нафақат уй эгаси, балки профилактика нозири иштирокисиз амалга ошиши даргумон эди. Энди эса нозир расман ижара шартномаси бўлган фуқарога тазйиқ ўтказиши қийинроқ.\nШундай экан, юқоридаги таклифлар нафақат маҳалла раиси, балки ИИВ ходимларининг дилидаги гаплар эканига шубҳа йўқ.\nИсбот шуки, матбуот анжуманида қатнашган ИИВ вакили бир неча фуқаро битта янги уйни биргаликда сотиб олиб, пропискага ўтиб кетаётганини қонундаги “лазейка”, деб атади ва бунга қарши фикрлар билдирди.\nУнинг айтишича, бундай ҳолатда Тошкентга доимий рўйхатга ўтиш ҳатто судгача етиб бормоқда ва судлар фуқаролар фойдасига ҳукм чиқаряпти.\nАйнан шу баёнот сабабли Олий суд ИИВдан узр сўрашни талаб қилди. Жумладан, Олий суд “суд томонидан шахсни турар жойга доимий пропискага қўйиш ёки пропискадан чиқариш судлар ваколатига кирмаслиги”ни таъкидлади ва ИИВ мулозимини нотўғри фикр билдиришда айблади.\nЭнг қизиғи, Олий суд Тошкентда доимий прописканинг ҳозирги ҳолати конституцияга зидлигини айтмаяпти, балки, мантиқан, суд фуқаролар тарафини олаётганига ўзининг айби йўқлигини иддао қиляпти.\nҲолбуки, Тошкентда эркин пропискадан ўтиш фуқароларнинг қонуний ҳуқуқи эканини, ҳозирги амалиёт бу ҳуқуқларнинг қўпол тарзда бузилиши эканини айтиш эмасмиди Олий суднинг вазифаси (Конституцион суд оғзига, агар тили бўлса, мум тишлагандан кейин бошқа кимда бор бундай функция) эмасмиди бу ўринда?!\nАфсуски, ҳатто Олий суд ҳам ўзимизга мос, ўзимизга хос. Шунинг учун керак жойда демократик дунё тажрибасига ишора қилишдан ҳам қайтмайди.\n“…Дунё тажрибасида эса нотўғри ёки асосланмаган фикр билдириб қўйган мансабдор шахс тез фурсатда ўз хатосини тўғрилаб, узр сўрайди”, дейди Олий суд судлар ҳақида “хато гапириб қўйган” ИИВ мулозимига қарата.\nАна сизга масхарабозлик.\nМаълумот ўрнида айтиш керакки, Ўзбекистон фуқароларининг катта қисми Тошкентдаги прописка тизимини конституцияга зид деб ҳисоблайди.\n“Юксалиш” умуммиллий ҳаракати томонидан Telegram тармоғида ўтказилган сўровда қатнашганларнинг 49 фоизи Тошкент шаҳри ва Тошкент вилоятида доимий рўйхатдан ўтиш тартиби конституцияга зид эканини айтган.\ndata-title="Тошкентдаги пропискадан манфаатдорлар яна сасланди" data-description="<!-- wp:paragraph --> <p>Ўзбекистонда маҳалла раиси тили билан мамлакат пойтахти Тошкентда фуқароларни рўйхатга олиш тизимини янада кучайтириш, хусусан, маҳалладан маълумотнома ..." data-image="https://eltuz.com/wp-content/uploads/2015/09/rasm210.jpg" data-url="https://eltuz.com/asosiy-mavzular/210764/" data-services="facebook,odnoklassniki,twitter,telegram" data-counter="ig">\nТошкентнинг жиноят ишлари бўйича Яшнобод тумани судида 9 сентябрь куни Ўзбекистон мустақил босма оммавий ахборот воситалари ва ахборот агентликларини ...


Пекинда II жаҳон уруши якунининг 70 йиллигига бағишланган намойиш бўлиб ўтди\n06:33 26 Феврал 2018\n15:43 03.09.2015 Ҳавола олиш\nНамойишда 500 ҳарбий техника намуналари ва 200 дан заёд самолетлар қатнашди.\nТОШКЕНТ, 3 сен – Sputnik. Пекиндаги Тянанмэн майдонида Хитой халқининг Япония устидан қозонган ғалабаси ва Иккинчи жаҳон уруши якунига бағишланган тантанали ҳарбий намойиш бўлиб ўтди.\nНамойишни салкам 50 мамлакат раҳбарлари, БМТ бош котиби Пн Ги Мун кузатишди. Республика президенти Ислом Каримов бошчилигидаги Ўзбекистон делегациясига ушбу танталарда бўлди.\nМаросим очилишида сўзга чиққан ХХР раиси Си Цзинпин урушда Пекинга ёрдам кўрсатган мамлакатларга миннатдорчилик билдириб “Хитой халқи бошқа миллатларнинг ғалабага қўшган ҳиссасини ҳеч қачон унутмайди” деди. Намойиш, унутилмас сана рамзини билдирувчи, 70 артиллерия қуролининг бараварига ўқ отиши билан бошланди.\n“Хитой ҳеч қачон бошқа мамлакатлар устидан устунлик қилишга ёки уларнинг ерларни босиб олишга интилмайди. Бизнинг халқ бошқа халқлар билан доимо тинчликда яшайди”, — деди Си Цзинпин.\nНамойиш якунида осмонга “тинчлик кабутарлари” ва рангбағранг шарлар учирилди.\nНамойишда 12 мингдан зиёд ҳарбийлар, улар орасида мингга яқин Россия, Белоруссия, Қириғизистон, Мексика, Куба, Миср, Қозиғистон, Покистон, Тожикистон, Камбоджа, Лаос, Фиджи, Венесуэла, Ванату ва Сербия харбийлари бор эди.\nНамойишнинг пиёдалар гуруҳини Россиянинг 154 алоҳида Преображенск полкининг ҳарбийлари якунлашди. Россия ушбу намойишга 40 ҳарбий техника, 20 хил самолет ва вертолетлар кўрсатди.\nИккинчи жаҳон уруши якунига бағишланган бу намойиш Хитой трихида 13 намойиш бўлди. 1960 йилда Хитой ҳукумати ҳарбий парад ҳар 10 йилда бир марта ўтказилади деб қарар қилганди. Охирги шунда намойиш 2009 йилда бўлиб ўтган эди. Бу йилги намойишнинг бошқалардан фарқи шуки – унга чет элдан кўплаб нуфузли меҳмонлар таклиф қилинган.


РАСТОРОПША ЧИНДАН ХАМ ФОЙДАЛИМИ?\nРасторопша (қушқўнмас унинг иккинчи номи) аслида бегона ўт ҳисобланади. Аммо жуда фойдали. Унинг уруғлари «силимарин» деб номланадиган бирикмаларни ўз ичига олади. Силимарин кучли яллиғланишга қарши ва антиоксидант хусусиятларга эга бўлган флавоноидларнинг бирикмасидир.\nРасторопша нимаси билан фойдали?\nФлавоноидларнинг эркин радикаллар ва яллиғланишларга қарши туриш қобилиятини ҳисобга олсак, расторопша мўъжизавий махсулот хисобланади. Назарий жиҳатдан у кексайиш, юқумли касалликлар, сурункали яллиғланишлар, юрак-қон томир касалликлари, деменция ва ҳатто саратон касаллигига қарши курашиши мумкин. Амалда эса бу ҳақда гапириш ҳали эрта: хозирда силимариннинг якунига етган клиник тадқиқотлари унчалик кўп эмас. Қуйида расторопшанинг илмий жиҳатдан тасдиқланган хусусиятларининг бир қисми айтиб ўтилади.\n1. Жигарни ҳимоя қилади ва тиклайди.\nРасторопша кучли ўсимлик гепатопротектори сифатида танилган бўлиб, касалликлар ва токсинлар натижасида жигар тўқимасини шикастланишини камайтириши мумкин. Расторопша уруғидан тайёрланган биоқўшимчалар қуйидаги касалликларда тавсия этилади: вирусли гепатитлар, алкоголли гепатит, алкоголсиз ёғли жигар дистрофияси, жигар циррози, саратон. Олимлар расторопша антиоксидант хусусияти орқали жигар яллиғланишини камайтиради деб хисоблайди. Аммо расторопшанинг гепатопротектив хусусияти хамма тадқиқотларда хам тасдиғини топмаган.\n2. Миянинг қаришини секинлаштиради.\nРасторопша инсониятга қадимдан таниш бўлиб, 2000 йилдан бери турли хил асаб касалликларини, шу жумладан Альцгеймер ва Паркинсон касалликларини даволаш учун ишлатилиб келади. Силимарин мияни стресс ва қаришдан ҳимоя қилади. Бу хайвонларда ўтказилган тадқиқотларда исботини топган. Силимарин воситаси ёшга боғлиқ ақлий пасайишни секинлаштириши ва Альцгеймер касаллигини ривожланишини секинлаштириши каламушларда ва лаборатория сичқонларида тасдиқланган бўлсада бу каби текширувлар одамларда хали ўтказилмаган. Деменцияни олдини олиш учун расторопшани қанча миқдорда истеъмол қилиш кераклиги аниқ эмас.\n3. Қандли диабетнинг 2-турида қонда қанд миқдорини нормаллаштиради\nРасторопшанинг ўсимлик бирикмалари диабет касаллигига қарши таъсир кўрсатиб, тўқималарнинг инсулинга сезгирликни яхшилайди ва қонда қанд миқдорини камайтиради. Бундан ташқари, силимариннинг антиоксидант ва яллиғланишга қарши хусусиятлари диабетнинг буйракка хос асоратларини ривожланиш хавфини камайтиради. Шуларга қарамай қандли диабетнинг 2- тури учун расторопшани қўллашни қатъий тавсия этилмаган. Аммо тадқиқотлар давом этмоқда.\nХайвонларда ўтказилган экспериментал тадқиқотлар шуни кўрсатдики, силимарин суякларнинг минераллашишини стимуллайди. Бу остеопороз билан оғриган одамлар учун фойдали бўлиши мумкин.\n5. Она сути ишлаб чиқаришни кўпайтириши мумкин\nХалқ табобатида расторопша чойи эмизикли аёлларга она сути ишлаб чиқаришни кўпайтиришга ёрдам берадиган восита сифатида тавсия этилади. Тасодифий назорат остида ўтказилган текширувлардан бири шуни кўрсатдики, 63 кун давомида кунига 420 мг силимарин қабул қилган ёш оналарда назорат гурухидаги оналарга нисбатан 64% кўпроқ сут ишлаб чиқарган.\nАфсуски, ушбу тадқиқот ягона. Расторопшанинг самарадорлигини аниқ тасдиқлаш учун қўшимча далиллар керак.\n6. Акне билан курашишда ёрдам беради\nХуснбузарлар ҳосил бўлишида етакчи роллардан бири эркин радикаллар томонидан тери ҳужайраларининг зарарланиши деган тахмин мавжуд. Расторопшанинг кучли антиоксидант хусусиятлари борлиги сабабли, назарий жиҳатдан уни истеъмол қилиш ҳуснбузарларни енгиллаштириши мумкин. Назария амалиёт билан тасдиқланган. Масалан, битта тадқиқот шуни кўрсатдики, 8 ҳафта давомида кунига 210 мг силимарин қабул қилган одамларда ҳуснбузар 53% камайган.\nРасторопша инсонга зарар етказиши мумкинми?\nРасторопшани кунига 420 мг дан кўп бўлмаган холда ичиш хавфсиздир. Катта миқдордаги дозалари хали синовдан ўтказилмаган. Бироқ, баъзи одамларда расторопшага нисбатан индивидуал реакциялар кузатилиши мумкин: Улар қуйидагилар: қоринни дам бўлиши, кўнгил айниши, ич кетиши ёки ич қотиши; терининг қичиши; бош оғриғи.\nБаъзан унданда жиддий асоратлар кузатилиши мумкин. Шифокорлар қуйидаги икки тоифадаги одамларга расторопшани қабул қилмасликни тавсия этади:\n• Композитлар оиласининг исталган ўсимликларига аллергия мавжуд инсонларга (масалан, ромашка, мариголд, хризантема). Бундай одамларда расторопша анафилактик шокгача сабаб бўлиши мумкин.\n• Эндометриоз, бачадон миомаси, кўкрак бези, бачадон ёки тухумдон саратонига чалинган аёллар. Расторопша таъсирида эстроген миқдори кўпаяди, бу касалликнинг ривожланишини тезлаштириши мумкин деган тахминлар мавжуд.\nҚандли диабет билан касалланган одамлар ҳам эҳтиёт бўлишлари керак. Расторопша қондаги шакар даражасини кескин пасайтириши ва гипогликемияга олиб келиши мумкин.\nРасторопшани дори сифатида қабул қилишга арзийдими ва буни қандай амалга оширилади.\nҲа, агар сизда юқорида кўрсатилган ножўя таъсирлар кузатилмаган бўлса ва сизнинг шифокорингиз бунга қарши бўлмаса.\nРасторопша уруғини таблеткалар ёки капсулалар, суюқ экстракт, қуритилган ва янчилган кукун шаклида сотиб олишингиз мумкин. Ҳар бир қадоқлаш тури ўзига хос силимарин миқдорига эга, у одатда пакетда кўрсатилади. Тузалиш эффектини олиш учун кунига ўртача 200-400 мг миқдорида силимарин ичиш керак. Мавжуд клиник тадқиқотларнинг кўпчилигида айнан шу дозалар кўрсатиб ўтилган.\nАпрел 25, 2021 9042 1 Рукн ХАЛҚ ТАБОБАТИ\nАвг 22, 2017 39542\nНоя 24, 2017 26601


Ҳушёрлик – касалликка қарши курашишнинг асосий шарти « “Sog'lom avlod uchun” ҲҚБХХФ сайти\nҲушёрлик – касалликка қарши курашишнинг асосий шарти\n2014 йил 31 Yanvarда киритилган. Рукни: ЎзА хабарлари 879 марта кўрилган.\nЎзА, Баҳор Хидирова, 31.01.2014 11:50\nҚишнинг совуқ кунларида грипп ва ўткир респиратор инфекцияли касалликлар билан хасталаниш кўрсаткичи бирмунча ошади. Жаҳон соғлиқни сақлаш ташкилоти маълумотига кўра, шу кунларда сайёрамиз аҳолиси орасида мавсумий гриппнинг А(HINI) штамми кенг тарқалмоқда. Мамлакатимиз аҳолиси ўртасида ҳам мавсумий грипп билан касалланиш учраб турибди. Бундай беморларга ўз вақтида самарали тиббий ёрдам кўрсатиш баробарида ушбу касалликнинг эпидемик тусда тарқалиб кетишининг олдини олиш борасида тизимли ишлар амалга оширилмоқда.\nЎзбекистон Соғлиқни сақлаш вазирлигига қарашли Республика грипп миллий маркази раҳбари, тиббиёт фанлари доктори Равшан Раҳимов бу ҳақда ЎзА мухбирига қуйидагиларни сўзлаб берди:\n– Президентимиз Ислом Каримов раҳнамолигида халқимиз саломатлигини асраш, санитария-эпидемиологик ҳолатни барқарорлаштириш, юқумли касалликлар тарқалишининг олдини олиш бўйича амалга оширилаётган кенг кўламли ишлар натижасида мамлакатимизда эпидемиологик вазият барқарорлиги таъминланмоқда. Шу кунларда бутун дунё миқёсида мавсумий грипп бўйича юзага келган вазиятдан келиб чиқиб, ушбу йўналишдаги ишлар янада кучайтирилаётир.\nГрипп юқумли вирусли касаллик бўлиб, об-ҳавонинг ўзгариши билан қўзғалиш ва тез тарқалиш хусусиятигаэга. Бу хасталик асосан ҳаво томчи йўли билан юқади. Грипп иммунитети паст, сурункали касалликлар билан хасталанганлар, кекса ёшдагилар, ҳомиладор аёллар ва болаларда оғирроқ кечиши мумкин. Шу боис бундай хасталик ўз вақтида аниқланиб даволанса, гриппдан кейинги асоратларнинг олдини олган бўламиз.\nТиббиёт, таълим, мактабгача таълим муассасаларида кенг қамровли профилактика ишлари мунтазам амалга оширилмоқда. Гриппга қарши эмлаш тадбирлари белгиланган режа асосида ўтказилди. Мактабгача таълим муассасалари, мактаб, коллеж ва лицейларда эрталабки тиббий таҳлил олиб борилгани, грипп аломатлари аниқланганларга шу ернинг ўзида биринчи тиббий ёрдам кўрсатиш ишлари йўлга қўйилгани ўзининг ижобий самарасини бермоқда.\nГрипп билан хасталанган беморларга зудлик билан тиббий ёрдам кўрсатиш учун барча шифохоналарда қўшимча ўринлар ва дори-дармон захиралари яратилди. Вирусология лабораторияларида тиббий таҳлил ишларини тез ва самарали амалга ошириш учун етарли миқдордаги диагностикум ва тест-системалар мавжуд. Бирламчи тиббиёт масканлари, клиникалар, ихтисослашган шифо муассасалари, шошилинч тиббий ёрдам марказлари ва бошқа қатор шифохоналарнинг шифокорлари грипп эпидемиологияси, диагностикаси ва даволаш усуллари бўйича малака оширди.\nАҳолининг тиббий маданиятини юксалтириш мақсадида соҳа олимлари ва мутахассислар оммавий ахборот воситалари орқали мунтазам чиқишлар уюштирмоқда.\nГриппга қарши курашда ҳар бир инсон касалликнинг дастлабки белгиларини яхши билиши керак. Грипп юққанда инсонда бош ва мушаклар оғриғи, иштаҳасизлик, ҳолсизлик, тумов, йўтал, ҳароратнинг ошиши, ич кетиши кузатилади. Бундай ҳолларда зудлик билан ҳудуддаги оилавий поликлиника ёки қишлоқ врачлик пунктига қўнғироқ қилиб, шифокорни уйга чақириш тавсия этилади. Бугунги кунда барча бирламчи тиббиёт масканларида фаолият юритаётган умумий амалиёт врачлари ва оила шифокорлари бундай беморга бирламчи ёрдам кўрсатиш борасида етарли билим ва малакага эга. Клиникалар ва даволаш муассасалари юқумли касалликлар билан хасталанган беморларни даволаш учун зарур дори-дармонлар билан таъминланган.\nТаъкидлаш жоизки, грипп билан касалланганда дори-дармондан ўз билганича фойдаланиш мақсадга мувофиқ эмас. Грипп билан хасталанган бемор албатта шифокорни чақириб, врач тавсияси ва назорати остида даволаниши лозим. Ҳозирги кунда шифокорлар бундай тавсияларни аҳоли орасида кенг тарғиб этиш мақсадида маҳаллалар, таълим масканларида мулоқотлар, учрашувлар ташкил этмоқда.\nГрипп эпидемиологияси, клиник хусусиятлари, олдини олиш ва даволашда қўлланиладиган препаратларнинг шифобахшлигини ўрганиш гриппдан кейинги асоратларнинг олдини олишда муҳим омил саналади. Бу борада услубий тадбирларни ўз вақтида ташкил этиш ҳам муҳим аҳамиятга эга. Шу йўналишдаги вазифаларни ҳаётга татбиқ этиш мақсадида ташкил этилган бизнинг марказда илмий-амалий, услубий ишлар учун барча шароит яратилган.\nҲозирги кунда Республика грипп миллий марказининг жойларда олтита таянч пункти фаолият юритмоқда. Ушбу илмий-услубий марказларнинг барчаси тадқиқотларни ўз вақтида самарали амалга ошириш учун зарур лаборатория ва диагностика воситалари билан таъминланган. Илмий изланишларни тажриба-синовдан ўтказишда Соғлиқни сақлаш вазирлигига қарашли Вирусология илмий-текшириш институти, Республика ихтисослаштирилган педиатрия илмий-амалий тиббиёт маркази, Ўзбекистон Фанлар академиясининг Биоорганик кимё ва Биокимё институтлари билан йўлга қўйилган алоқалар яхши самара бераётир. Олимлар ва ёш тадқиқотчиларимиз бу борада тараққий этган мамлакатларда эришилаётган ютуқлар билан танишиш, юртимизда қўлга киритилаётган янгиликларни кенг тарғиб этиш мақсадида халқаро конференция ва илмий-амалий семинарларда мунтазам иштирок этиб келмоқда.\nҲозирги кунда мутахассислар касалликнинг олдини олиш ва курашнинг энг мақбул усули сифатида қатор тавсиялар ишлаб чиқиб, тарғиб этмоқда. Бунинг энг мақбул усулларидан бири юзга ниқоб тақиб юришдир. Тўғри ва рационал овқатланиш ва санитария-гигиена талабларига риоя этиш, тўйиб ухлаш, бадантарбия ҳам профилактиканинг муҳим шартларидан бири. Бу мавсумий грипп ва ўткир респираторли касалликларнинг олдини олишда энг самарали усул ҳисобланади.\nБундан ташқари, эмлаш тадбирларини ўтказиш, тозаликка риоя этиш, хонадонларда дезинфекция ишларини йўлга қўйиш, хоналарни шамоллатиш эпидемиянинг олдини олишда муҳим аҳамиятга эга. Шахсий гигиена қоидаларини доимо ёдда тутиш лозим. Иқлимга мос кийиниш, овқатланиш меъёри ва қоидаларига тўла риоя этиш доимий эътиборда бўлиши зарур.\nЎз саломатлигига эътиборли, жисмонан фаол, белгиланган муддатларда тиббий кўрикдан ўтиб, унинг хулосаларига тўла амал қилган инсон ташқи таъсирларга бардошли бўлади. Фақат ана шундай юксак тиббий маданият ва соғлом турмуш тарзига риоя этиш орқали ўзимизнинг ва келажак авлодларимизнинг саломатлигини ҳимоялашга эришамиз.


Маҳаллада жиноятчилик ошганига маҳалла раислари айбдор(ми?)\n01.08.2019 23:14 0 1914\nАнгор туманидаги “Қорабоғ” маҳалла раиси февралда, Охунбобоев номли маҳалла раиси январда пора олиш, Чортоқ туманидаги “Дамариқ” маҳалла раиси апрелда, Қибрай туманидаги “Боғишамол” маҳалла раиси мартда, Янгийўл туманидаги “Обод” маҳалла раиси мартда фирибгарлик, Ховос туманидаги “Бинокор” маҳалла раиси апрелда ҳужжатларни сохталаштириш бўйича жиноятларни содир этган.\nБу ҳақда Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши бошқаруви раиси Шавкат Жавлонов 6 ойлик ҳисоботида айтиб ўтган.\nНатижада 6 ой ичида республика бўйича 1 217 та маҳаллада жиноятчилик ошган. Жумладан, Тошкент вилоятида 146 та, Самарқандда 176 та, Фарғонада 154 та, Қашқадарёда 150 та, Сурхондарёда 98 та, Бухорода 105 та маҳаллада жиноятлар сони ошиб кетган.\nСамарқандда содир этилган 1129 та жиноятнинг 240 таси, Тошкент шаҳрида эса 2016 та жиноятнинг 437 таси умуман муҳокама қилинмаган.\nМаҳаллалардаги жиноятларнинг сабаблари таҳлил этилганда уларнинг 20 фоизи ишсизлик оқибатида содир этилаётгани аниқланган. Жумладан, Тошкент шаҳрида 601 та, Тошкент вилоятида 347 та, Самарқандда 307 та, Наманганда 191 та жиноят ишсизлик туфайли содир этилган.\nБугунги кунда ишсиз фуқаролар 727 024 нафарни, уларнинг 329 826 нафари (45,4 фоизи) ёшларни ташкил қилади. Қорақалпоғистон, Тошкент вилоятида 6 фоиз, Навоийда 7,5 фоиз, Сурхондарёда 3,5 фоиз ишсизлар бандлиги таъминланган бўлса, Хоразмда ишсизлар сони камайиш ўрнига 1,6 фоизга кўпайган.\nШунингдек, нотинч оилалар, яъни оила-турмуш муносабатлари доирасидаги ҳуқуқбузарликлар содир этганликлари учун 11 137 шахс профилактик ҳисобга олинган бўлиб, 2018 йилнинг шу даврига (13 288 нафар) нисбатан 2 151 нафарга камайган бўлса, Навоийда 207 тага, Фарғонада 110 тага, Андижонда 99 тага, Бухорода 95 тага ошган.\nишсизлик жиноятчилик маҳалла раиси\nЖамият 14/10, 23:45\nЁш қизларни бўралатиб сўккан МФЙ раисининг «иши» судга оширилди\nЖамият 12/10, 22:55\nРеспублика маҳалла кенгаши ёш қизларни бўралатиб сўккан раисни «оқлаш»га уринди. Балиқ бошидан...ми?\nЖамият 03/08, 01:19\n“Маҳалла раислари ўртасида шеърхонлик” кўрик - танловининг Сирдарё вилоят босқичи ўтказилди


Россияда чет элликларнинг ишга жойлашиши ва паспорт олиши соддалаштирилади\n16:46 10.09.2020 (Янгиланган 19:21 10.09.2020)\nРоссия ИИВ янги федерал қонун концепциясини тайёрлади. Унда Россия фуқаролигини олиш ва чет элликларнинг ишга жойлашишини соддалаштириш кўзда тутилган.\nТОШКЕНТ, 10 сен — Sputnik. Россия Ички ишлар вазирлиги янги федерал қонун концепциясини тайёрлади ва муҳокама қилмоқда. Қонун Россия фуқаролигини олиш ва чет элликларнинг ишга жойлашишини соддалаштиради. Бу ҳақда “Россия сегодня” ХААдаги матбуот анжуманида Россия ИИВ миграция масалалари бўйича бош бошқармаси бошлиғи Валентина Казакова маълум қилди.\n“Россия президенти топшириқларини инобатга олиб... Ички ишлар вазирлиги ижроия ҳукумати федерал органлари билан биргаликда бугунги кунда чет эллик фуқароларнинг ҳуқуқий мақоми тўғрисидаги мутлақо янги федерал қонун лойиҳасини ишлаб чиқмоқда. Биз у ерда жуда кўп ўзгаришларни таклиф қилмоқдамиз. Россия ҳудудида бўлиб туриш режими ўзгаради, ҳужжатларни расмийлаштириш соддалаштирилади”, - деди Казакова.\nУнинг сўзларига кўра, вазирлик янги қонунда миграция режимлари бўлимини алоҳида белгилашни режалаштирмоқда.\n“Чоралар етарли эмас”: Каримов мигрантлар Россия фуқаролигини олиши ҳақида\n“Агар чет эллик фуқаро ишлаш мақсадида келаётган бўлса, у осон, сифатли барча ҳужжатларини расмийлаштира олади. Бунинг учун турли электрон реестрлар жорий этилади. Иш берувчилар реестри, хорижлик ишчилар реестри. Ҳатто ҳужжатлар электрон тарзда берилади”, - дея аниқлик киритди Казакова.\nБундан ташқари, Россияда чет элликларнинг иш жойлашиш аксарият тартиб-қоидалари соддалашади, чунки ҳозир чет эл фуқароларини ишга жалб қилиш учун 30 дан зиёд вариантлар мавжуд.\nРоссияда миграция соҳасини катта ислоҳот кутмоқда – асосий таклифлар\nШунингдек, вақтинча яшаш гувоҳномасини (РВП) бериш босқичидан воз кечиш таклиф қилинмоқда. Чет элликлар бирданига Россияда яшаш гувоҳномасини (ВНЖ) олиб, кейин Россия фуқаролигини қабул қилишлари мумкин бўлади.\nКазакова мазкур қонун лойиҳаси Россия Жамоатчилик палатасида 9 сентябрь куни “илк ўқишдан” ўтганига ойдинлик киритди. Ҳозир Россия ИИВ ишлаб чиқилган концепцияга оид эътироз ва таклифларни кутмоқда. Федерал лойиҳанинг ўзи 2021 йилда пайдо бўлиши мумкин.\nРоссия қурилиш майдонларида мигрантлар етишмаяпти - Хуснуллин\n20:14 17.09.2020 (Янгиланган 20:20 17.09.2020)\nКоронавирус пандемияси туфайли Россия қурилиш майдонларида меҳнат мигрантларининг етишмаслиги сезилмоқда.\nТОШКЕНТ, 17 сен — Sputnik. Чегараларнинг ёпилгани Россия қурилиш майдонларида ишчи кучи этишмаслигига олиб келди, деб таъкидлади РФ бош вазир ўринбосари Марат Хуснуллин.\nЎзбекистонда коронавирус: 17 сентябрь асосий хабарлари\nЯқин хориж, Хитой ва Корея меҳнат мигрантлари ҳисобига Россияга ишчи кучи оқими келади. Коронавирус пандемияси туфайли Россия Федерациясига кириш сезиларли даражада чекланди, шу сабабли қурилиш майдонларда ишчилар етишмаяпти.\nАйни пайтда Россияда ишсизликнинг маълум даражаси сақланиб қолмоқда, шунинг учун одамларни қурилиш мутахассисликлари бўйича қайта ўқитишга тўғри келмоқда, дейди бош вазир ўринбосари.\nХуснуллин таъкидлашича, мигрантларнинг етишмаслиги қурилиш лойиҳалари ишига сезиларли даражада таъсир қилмайди.\nРоссия Федерацияси Қурилиш вазирлиги маълумотларига кўра, Россия ҳудудларида 100 минг қурилиш ишчиларига эҳтиёж мавжуд.\nРФда ЕОИИ ҳайдовчилик гувоҳномаси билан ишлашга рухсат берилиши мумкин\n10:04 17.09.2020 (Янгиланган 10:09 17.09.2020)\nРоссия қонунчилигига киритилаётган ўзгаришлар ЕОИИ давлатлари фуқароларига Россия ҳудудида миллий ҳайдовчилик гувоҳномалари билан ишлашга рухсат беради.\nТОШКЕНТ, 17 сен — Sputnik. Евроосиё иқтисодий иттифоқи фуқароларига Россия автомобилни бошқариш билан боғлиқ фаолият билан шуғулланганда миллий ҳайдовчилик гувоҳномасидан фойдаланиш ҳуқуқи берилиши мумкин. Бу ҳақида норматив ҳуқуий ҳужжатлар порталида жойлаштирилган янги қонун лойиҳасида айтиб ўтилган.\nЛойиҳада "Йўл-ҳаракати қоидалари хавфсизлиги тўғрисидаги" қонуннинг 13 бандига ўзгариш киритиш таклиф қилинган.\nАйни дамда ушбу банддда - Автомобилни бошқариш билан бевосита боғлиқ бўлган меҳнат фаолиятини амалга оширганда халқаро ёки хорижий миллий ҳайдовчилик гувоҳномаларидан фойдаланишга йўл қўйилмайди, дейилган.\nУшбу қонунга қуйидаги қўшимча абзац киритиш таклиф қилинмоқда:\n"Ушбу бандда келтирилган талаб ЕОИИ давлатлари ҳамда рус тилидан давлат тили ёки расмий тил сифатида фойдаланаётган давлатлар фуқаролари учун истисно қилинади. Улар миллий ҳайдовчилик гувоҳномаси ёрдамида автомобилни бошқариш билан бевосита боғлиқ бўлган меҳнат фаолиятини амалга оширишлари мумкин".\nЭслатиб ўтамиз, Россия ҳудудида 2017 йилнинг 1 июнидан бошлаб чет давлатлар фуқароларига Россияда берилган ҳайдовчилик гувоҳномаси бўлмаган тақдирда ҳайдовчи бўлиб ишлаш таъқиқланган.\nАйни дамда ЕОИИга Россия, Арманистон, Беларус, Қозоғистон ва Қирғизистон аъзо бўлган. Молдова - кузатувчи мақомида, Ўзбекистон ҳам ушбу мақомни олиш арафасида.\nМинглаб ўрдаклар далаларни ҳашоротлардан тозаламоқда - видео\n11:08 18.09.2020 (Янгиланган 11:11 18.09.2020)\nТаиландда минглаб ўрдаклар ҳашоротларга қарши курашиш учун шоли майдонларига олиб чиқилди. Натижада - майдонлар ҳам тоза ўрдаклар ҳам тўқ.\nТОШКЕНТ, 18 сен - Sputnik. Таиландда 10 мингга яқин ўрдаклар шоли далаларини ҳашоротлардан тозлашда ёрдам бермоқда. Ушбу ҳақидаги видео интернетда тарқалди, деб хабар қилмоқда РИА Новости.\nМаълум бўлишича, Накхон вилояти фермерлари ўзаро келишувга кўра шоли далаларини ҳашоротлардан тозалаш мақсадида ўрдаклар армиясидан самарали фойдаланишмоқда. Ўрдаклар 5 ой давомида деҳқонларга далаларни қумусқалардан тозалашда ёрдам беради ва шундан сўнг ўз фермаларига қайтади.\nФермер Апиват Чалермклин айтишига қараганда ушбу амалиёт иккала томонга ҳам фойда келтирмоқда: деҳқонлар ҳашоротларга қарши турли кимёвий моддалардан фойдаланмайди, паррандачилар эса - қушларни овқатида эконом қилади.\nDUCK ARMY: Drone footage captures 10,000 ducks “cleaning” rice paddies in Thailand. Farmers use the ducks to remove pests from the fields. pic.twitter.com/zwu5AqmAZk


"Ўзбекистонни билганлар сармоя ëтқизмайди".\n16 май 2021, Тошкент вақти: 11:45\nЎзА агентлиги хабарида айтилишича, президент Каримов ва баҳрайн қироллиги молия вазири ал Халифа учрашувида икки томонлама алоқаларнинг ривожалнтиришга қизиқиш билдирилган.\nРасмий Тошкент кейинги пайтда Ўзбекистонни билмайдиган¸ у билан алоқа қилмаган мамлакатлар билан "инвестиция ëтқизиб қолармикан", деган мақсадда кўпроқ алоқа боғлашга ҳаракат қилаяпти.\nЎзбекистон Президенти Ислом Каримов 5 июн куни Баҳрайн қироллигининг молия вазири Аҳмад бин Муҳаммад Ал Халифани қабул қилди.\nЎзА агентлиги тарқатган расмий хабарда айтилишича, президент Каримов Баҳрайн қироллиги Молия вазири ташрифини икки томоннинг ўзаро ҳамкорликни ривожлантиришга қизиқиш билдираётгани белгиси¸ дея баҳолаган. Шайх Аҳмад Ал Халифанинг Ўзбекистонга ташрифи расмийми ё хусусийми¸ бу ҳақда ЎзА агентлиги индагани йўқ.\nЎзбекистоннинг Баҳрайн ва умуман араб давлатлари билан иқтисодий ва сиёсий алоқаларини жуда ривожланган, деб бўлмайди. Расмий хабарномада ҳам бу факт эътироф этилган бўлса-да, икки давлат дипломатик идоралари ўртасида йўлга қўйилган маслаҳатлашувлар Ўзбекистон ва Баҳрайннинг халқаро майдонда бир-бирини қўллаб-қувватлай олишига имкон бериши таъкидланган.\nКузатувчилар Ўзбекистон билан Баҳрайн ўртасидаги ягона ўхшашлик иккала мамлакатда ҳам авторитар тузум амал қилишидадир, деган фикрда.\nМасалан, Freedom House ташкилотининг “Дунёдаги эркинлик” номли сўнгги ҳисоботида Ўзбекистон ҳам, Баҳрайн ҳам эркин бўлмаган мамлакатлар, дея таснифланган.\n"Баҳрайнда ҳам Ўзбекистондагидек, ҳокимият тепасидаги қирол оиласи инсон ҳуқуқларига катта ҳурмат кўрсатмайди, мухолифатни таъқиб қилиб келади, мамлакатда амал қилувчи матбуотга оид қонунлар сўз эркинлигини жуда чеклаб қўйган", дейди кузатувчилар.\nБаҳрайн қирол оиласининг аъзоси шайх Аҳмад ал Халифанинг Ўзбекистонга ташрифи ва президент Каримов билан учрашуви аҳамияти ҳақида ўзбекистонлик сиёсатшунос ва кўп йиллар араб давлатларида ишлаган собиқ дипломат Тошпўлат Йўлдошев билан суҳбатлашдик.\nТошпўлат Йўлдошев: Ўзбекистоннинг араб мамлакатлари билан¸ шу жумладан Баҳрайн билан алоқалари тор деса ҳам бўлади. Бунинг сабаби уларнинг Ўзбекистоннинг иқтисодига¸ чиқараëтган маҳсулотларига ҳам қизиқиши кам.\nЎзбекистон кейинги пайтда Ўзбекистонни билмайдиган¸ у билан алоқа қилмаган¸ шарт-шароитлари билан яхши тушунмаганлар билан инвестиция ëтқизиб қолармикан, деган мақсадда кўпроқ алоқа боғлашга ҳаракат қилаяпти.\nБаъзи бир маълумотларга қараганда¸ Уммон султонлиги¸ БАА¸ Бразилия ва Баҳрайн каби давлатлар билан инвестция ëтқизиб қолмасмикан, деган мақсадда алоқани ривожлантиришга ҳаракат қилишаяпти.\nБунинг сабаби¸ Ўзбекистонни билган давлат Ўзбекистонга инвестиция ëтқизмаяпти.\nОзодлик: Расмий хабарда Баҳрайн Молия вазирининг Ўзбекистонга ташрифининг мақсадлари ҳақида индалмаган. Қатор вазирликларда музокара ўтказипти¸ деб қисқача айтиб ўтиб кетишган. Ташрифнинг расмий ëки норасмий эканлиги номаълум. Бошқа томондан президент томонидан қабул қилиниши нимани англатиши мумкин?\nТошпўлат Йўлдошев: Ислом Каримов молия институти вакилларини¸ одатда¸ қабул қилади. Баҳрайн Молия вазири Баҳрайнни бошқариб келаëтган династия вакили бўлганлиги сабабли¸ уни фақат Каримов эмас¸ балки Иқтисод вазирлиги¸ Ташқи савдо вазирлиги¸ савдо палатаси вакилларининг ҳам қабул қилиши табиий. Шу жумладан Ташқи ишлар вазирлиги ҳам.\nЎзбекистоннинг чет эл инвестициялари учун бизнес имкониятларини ëритишга¸ иложи борича Ўзбекистонни мақташга ҳаракат қилишади.\nШу сабабли Баҳрайн Молия вазирининг қабул қилиниши кун тартибидаги масала ва табиий.\nОзодлик: Расмий хабарда “Икки давлат дипломатик идоралари ўртасида мунтазам маслаҳатлашувлар йўлга қўйилган. Бу эса ўз навбатида икки давлатнинг халқаро майдонда бир бирини қўллаб-қувватлашига имкон беради” деган фикрлар айтилган. Freedom House ташкилоти маълумотига кўра¸ иккала давлатнинг ҳам эркин бўлмаганлиги инобатга олинса¸ бу нимани англатади?\n- Қайси давлат билан дипломатик алоқалар бўлса¸ албатта бу давлат билан ташқи сиëсатга оид бўлган¸ экстремизм¸ терроризмга оид бўлган нарсалар ҳақида дипломатик каналлар орқали бир бирига информация бериб¸ маълумот алмашиб туришади.\nБаҳрайннинг ташқи масалаларда Ўзбекистон билан қанчалик боғлиқлигини кўрадиган бўлсак¸ Баҳрайнда авторитар монархия тизими¸ Ўзбекистонда диктатура. Булар маълум даражада¸ БМТ доирасида бир бирини қувватлаб туришади. Инсон ҳуқуқлари Баҳрайнда ҳам¸ Ўзбекистонда ҳам поймол қилинади¸ - дейди Тошпўлат Йўлдошев.


Каркидон сафари-боғда сайёҳлар машинасига ҳужум қилди\n10:03 / 28.02.2016\nНамибиядаги Этош миллий боғида кўнгилсиз воқеа юз берди. Ғазабланган каркидон сайёҳлар кетаётган жипга ҳужум қилди. Бу ҳолат акс этган видео хорижий ОАВларда чоп этилди. Daily Mail нашрининг хабар беришича, бахтли тасодиф ҳеч ким жабрланмаган.\nВидеода каркидон Toyota йўлтанламасига ҳужум қилаётгани тасвирланган. Каркидон югуриб келиб, шоҳи билан жипга зарба берган ва ортига тисарилиб, югурганча яна бир марта зарба берган.\nЖип эгаси ўзини йўқотиб қўймай, шу ондаёқ газ тепкисини босиб қочиб қолишга муваффақ бўлди. Маҳаллий гидлардан бирининг айтишича, бундай воқеалар камдан-кам юз беради, бироқ Африка жанубида яшайдиган қора каркидонлар жуда қизиққон ҳисобланади.